**МОДЕЛ УГОВОРА**

**о набавци путничког возила**  **путем финансијског лизинга**

Закључен дана између уговорних страна:

1. **СРПСКОГ НАРОДНОГ ПОЗОРИШТА из** Новог Сада, Позоришни трг бр.1 које заступа в.д управник Зоран Ђерић (у даљем тексту: Наручилац) ПИБ 101651637, шифра делатности: 9004, матични број: 08066469, с једне стране,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_ , ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , матични број: \_\_\_\_\_\_\_\_\_\_\_\_\_\_\_,ПИБ: \_\_\_\_\_\_\_\_\_\_\_\_, пословни рачун: \_\_\_\_\_\_\_\_\_\_\_\_\_\_\_\_\_\_ отворен код -\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога у овом правном послу заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ( у даљем тексту: ИСПOРУЧИЛАЦ ПРЕДМЕТА ЛИЗИНГА)
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , матични број: \_\_\_\_\_\_\_\_\_\_, ПИБ:\_\_\_\_\_\_\_\_\_\_\_ , пословни рачун: \_\_\_\_\_\_\_\_\_\_\_\_\_\_\_\_\_\_\_\_\_\_ отворен код \_\_\_\_\_\_\_\_\_\_\_\_\_\_\_\_\_\_\_\_\_\_\_\_банке, кога у овом правном послу заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ( у даљем тексту: ДАВАЛАЦ ЛИЗИНГА).

**Члан 1.**

Предмет овог Уговора је набавка и испорука  **једног путничког возила** путем финансијског лизинга, спроведен у отвореном поступку јавне набавке.

Врста, количина и цена добара утврђени су на основу предметног јавног позива и конкурсне документације НАРУЧИОЦА од \_\_\_\_\_\_\_\_\_\_\_\_\_\_ године (попуњава Наручилац) и понуде ИСПОРУЧИОЦА ПРЕДМЕТА ЛИЗИНГА од \_\_\_\_\_\_\_\_\_\_\_\_ године, која представља саставни део овог Уговора.

Путничко возило:

број мотора:\_\_\_\_\_\_\_\_\_\_\_\_\_\_\_\_*(уколико је податак познат у моменту подношења понуда)*

број шасије:*\_\_\_\_\_\_\_\_\_\_\_\_\_\_\_\_\_(уколико је податак познат у моменту подношења понуда)*

модел и тип возила: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

година производње: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

број врата:\_\_\_\_\_\_\_\_\_\_\_\_\_\_\_\_\_\_\_

број места за седење:\_\_\_\_\_\_\_\_\_\_\_\_\_\_\_\_\_\_\_\_\_

радна запремина мотора:\_\_\_\_\_\_\_\_\_\_\_\_\_\_\_\_\_\_\_\_\_ccm

снага мотора:\_\_\_\_\_\_\_\_\_\_\_\_\_\_\_\_\_\_\_\_kW

врста мотора:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

боја: \_\_\_\_\_\_\_\_\_\_\_\_\_\_\_\_\_\_\_\_\_

**Члан 2.**

ИСПОРУЧИЛАЦ ПРЕДМЕТА ЛИЗИНГА се обавезује да ће за потребе НАРУЧИОЦА извршити испоруку добра из члана 1. овог уговора, у свему према захтевима из његове понуде где су прецизирани предмет и врста добра и према прихваћеној понуди ИСПОРУЧИОЦА ПРЕДМЕТА ЛИЗИНГА након спроведеног поступка јавне набавке број \_\_\_\_\_\_, а НАРУЧИЛАЦ се обавезује да ће извршити плаћање по условима предвиђеним овим Уговором.

**Члан 3.**

Уговорена вредност добра из члана 1. овог уговора путем финансијског лизинга износи EUR \_\_\_\_\_\_\_\_\_\_\_без ПДВ-а, односно EUR \_\_\_\_\_\_\_\_\_\_ са обрачунатим ПДВ-ом.

Ценом су обухваћени сви трошкови Понуђача.

НАРУЧИЛАЦ ће испоручено возило платити путем финансијског лизинга, уз учешће од 30%, и прве рате и других трошкова који настају закључењем уговора о лизингу (трошкове обраде уговора са ПДВ-ом, трошкове уписа уговора у лизинг регистар са ПДВ-ом, трошкове упита у кредитни биро са ПДВ-ом и ПДВ на камату садржану у лизинг надокнади), а преостали део у 35 једнаких месечних рата, на основу посебног Уговора о финансијском лизингу који ће се закључити најкасније у року од 8 дана од дана потписивања овог Уговора.

Уговор о финансијском лизингу за возила описана у члану 1. овог Уговора, НАРУЧИЛАЦ и ДАВАЛАЦ ЛИЗИНГА закључиће под условима и елементима које је давалац лизинга доставио у понуди број \_\_\_\_\_\_\_\_\_ од \_\_\_\_\_\_\_\_\_\_. године.

НАРУЧИЛАЦ може захтевати од ДАВАОЦА ЛИЗИНГА да измени одређене чланове Уговора о лизингу који нису у складу са Законом који је НАРУЧИЛАЦ обавезан да примењује или су ти елементи Уговора у супротности са пословном политиком НАРУЧИОЦА.

НАРУЧИЛАЦ не може захтевати од ДАВАОЦА ЛИЗИНГА да мења комерцијалне и финансијске елементе Уговора о лизингу које је ДАВАЛАЦ ЛИЗИНГА дао у понуди.

Плаћањем последње рате лизинга предмет лизинга прелази у трајно власништво НАРУЧИОЦА.

ДАВАЛАЦ ЛИЗИНГА се обавезује да након плаћања последње рате пренесе предмет лизинга у власништво НАРУЧИОЦА, односно да изда сва потребна документа ради уписа права власништва у корист НАРУЧИОЦА.

НАРУЧИЛАЦ ће извршити сва плаћања за финансијски лизинг по средњем курсу НБС за евро на дан доспећа, уколико је понуда дата у еврима.

**Члан 4.**

Рок испоруке возила је \_\_\_\_\_\_\_ (**максимално 60 дана**) од дана потписивања Уговора о финансијском лизингу између НАРУЧИОЦА и ДАВАОЦА ЛИЗИНГА.

Испорука возила из члана 1. овог Уговора извршиће се на адреси НАРУЧИОЦА у Новом Саду, ул. Позоришни трг 1 .

**Члан 5**.

У случају неодговарајућег квалитета или у случају да возило није у складу са понудом број \_\_\_\_\_\_\_\_\_\_ од \_\_.\_\_\_.2023. године, НАРУЧИЛАЦ и ДАВАЛАЦ ЛИЗИНГА ће записнички констатовати евентуалне недостатке у квалитету.

Возило се неће преузети од стране НАРУЧИОЦА, а ИСПОРУЧИЛАЦ ПРЕДМЕТА ЛИЗИНГА је обавезан да пре испоруке отклони све недостатке на возилу.

**Члан 6.**

Гарантни услови и дужина гаранције прецизирани су у гарантном листу, који је ИСПОРУЧИЛАЦ ПРЕДМЕТА ЛИЗИНГА обавезан предати НАРУЧИОЦУ приликом испоруке возила заједно са осталом документацијом.

Дужина гарантног рока за мотор возила износи \_\_\_\_\_ године, без ограничења километраже, дужина гарантног рока за постојаност боје износи \_\_\_\_\_ године, и дужина гарантног рока за каросерију износи \_\_\_\_\_\_ године, рачунајући од дана преузимања возила, у складу са условима из гарантног рока датог у понуди број \_\_\_\_\_\_\_\_\_ од \_\_.\_\_.2023. године.

Редовно одржавање возила у гарантном року вршиће се у времену и интервалима како је предвиђено упутством за употребу.

Ванредно одржавање вршиће се по потреби, у случају кварова који не подлежу гаранцији. Одржавање у гарантном року обухвата: извршење услуге, уградњу резервних делова, потрошног материјала и додатне опреме, а наплаћиваће се по ценама из званичног ценовника ИСПОРУЧИОЦА ПРЕДМЕТА ЛИЗИНГА.

У току трајања гарантног рока ИСПОРУЧИЛАЦ ПРЕДМЕТА ЛИЗИНГА се обавезује да све евентуалне кварове који се појаве, поправи без накнаде у законском року и под условима предвиђеним у гарантном року.

У случају да то не уради у предвиђеном року, ИСПОРУЧИЛАЦ ПРЕДМЕТА ЛИЗИНГА је дужан да возило замени новим.

**Члан 7.**

ИСПОРУЧИЛАЦ ПРЕДМЕТА ЛИЗИНГА је дужан да, као средство обезбеђења за **испуњење уговорних обавеза**, у свему према прихваћеној понуди**,** приликом закључења уговора, преда НАРУЧИОЦУ бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење - писмо, са назначеним износом од 10% укупне вредности уговора без ПДВ, са роком важности који је најмање 30 (тридесет) дана дужи од истека рока за коначно извршење посла. Уз меницу мора бити достављена копија картона депонованих потписа који је издат од стране пословне банке коју Продавац наводи у меничном овлашћењу - писму и фотокопија ОП обрасца (обрасца са наведеним лицима за заступање понуђача).

Средство обезбеђења не може се вратити пре истека рока трајања, осим ако је понуђач у целости испунио своју обезбеђену обавезу.

**Члан 8.**

НАРУЧИЛАЦ добара дужан је да ДАВАОЦУ ЛИЗИНГА да обезбеђење од 4 бланко регистроване менице по уговору.

ПРЕДМЕТ ЛИЗИНГА ће бити каско осигуран за све време трајања лизинга а каско полиса се уговара преко даваоца лизинга као заступника у осигурању.

**Члан 9.**

Овај Уговор се може раскинути споразумно или писаним отказом било које уговорне стране, уколико друга страна у већој мери не испуњава своју обавезу, а након што је била на то претходно упозорена писаним путем. Отказни рок је најмање 30 дана.

За све што није предвиђено овим уговором, примењиваће се одредбе Закона о облигационим односима, Закон о финанасијском лизингу и други важећи прописи Републике Србије.

Уговорне стране су сагласне да ће евентуалне спорове или неспоразуме који би могли да настану по овом Уговору решити споразумно, а у случају изостанка споразумног решења спор ће решити стварно надлежни суд у Зајечару.

**Члан 10.**

Уговор ступа на снагу даном потписивања све три уговорне стране и важи до коначног испуњења свих уговорних обавеза.

Овај Уговор је сачињен у 6 (шест) истоветних примерака од којих по 2 (два) примерка за сваку уговорну страну.

|  |  |  |
| --- | --- | --- |
| ЗА ИСПОРУЧИОЦА  ПРЕДМЕТА ЛИЗИНГА  \_\_\_\_\_\_\_\_\_\_\_\_\_\_\_\_\_\_\_\_\_\_ | ЗА ДАВАОЦА  ЛИЗИНГА  \_\_\_\_\_\_\_\_\_\_\_\_\_\_\_\_\_\_ | ЗА НАРУЧИОЦА    \_\_\_\_\_\_\_\_\_\_\_\_\_\_\_\_\_\_\_ |